Document ID: 32008R0458

ΚΑΝΟΝΙΣΜΌΣ (ΕΚ) αριθ. 458/2008 ΤΗΣ ΕΠΙΤΡΟΠΉΣ
της 26ης Μαΐου 2008
για την τροποποίηση του κανονισμού (ΕΚ) αριθ. 2368/2002 του Συμβουλίου για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2368/2002 του Συμβουλίου, της 20ής Δεκεμβρίου 2002, για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών (1), και ιδίως τα άρθρα 19 και 20,
Εκτιμώντας τα ακόλουθα:
(1)
Ο πρόεδρος του συστήματος πιστοποίησης της διαδικασίας Κίμπερλυ αποφάσισε, με την ανακοίνωση της 20ής Νοεμβρίου 2007, να προσθέσει τη Δημοκρατία του Κονγκό στον κατάλογο των συμμετεχόντων στο σύστημα από τις 8 Νοεμβρίου 2007.
(2)
Πρέπει να τροποποιηθεί το παράρτημα II αντιστοίχως.
(3)
Η Βουλγαρία, η Γερμανία και η Ρουμανία ενημέρωσαν την Επιτροπή για τις τροποποιήσεις σχετικά με τα στοιχεία επικοινωνίας των κοινοτικών αρχών τους.
(4)
Πρέπει να τροποποιηθεί το παράρτημα ΙΙΙ αντιστοίχως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (ΕΚ) αριθ. 2368/2002 αντικαθίσταται από το παράρτημα Ι του παρόντος κανονισμού.
Άρθρο 2
Το παράρτημα ΙΙΙ του κανονισμού (ΕΚ) αριθ. 2368/2002 αντικαθίσταται από το παράρτημα ΙΙ του παρόντος κανονισμού.
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαΐου 2008.

Labels: 10
14
7
3
18